CELEX: 22006D0013
Language: sk
Date: 2005-12-08 00:00:00
Title: 2006/13/ES: Rozhodnutie Spoločného výboru ES – Faerské ostrovy č. 2/2005 z  8. decembra 2005 , ktorým sa mení a dopĺňa rozhodnutie č. 1/2001 ustanovujúce vykonávanie Protokolu o veterinárnych záležitostiach doplňujúceho dohodu medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej

13.1.2006   
            
            
               SK
            
            
               Úradný vestník Európskej únie
            
            
               L 8/46
            
         
      ROZHODNUTIE SPOLOČNÉHO VÝBORU ES – FAERSKÉ OSTROVY č. 2/2005
   z 8. decembra 2005,
   ktorým sa mení a dopĺňa rozhodnutie č. 1/2001 ustanovujúce vykonávanie Protokolu o veterinárnych záležitostiach doplňujúceho dohodu medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej
   (2006/13/ES)
   SPOLOČNÝ VÝBOR ES – FAERSKÉ OSTROVY,
   so zreteľom na Dohodu vo forme výmeny listov medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej,
   so zreteľom na Protokol o veterinárnych záležitostiach doplňujúci dohodu medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej (1) a najmä na prvý pododsek jeho článku 2,
   keďže:
   
               (1)
            
            
               Na zasadnutí veterinárnej podskupiny Spoločného výboru ES – Faerské ostrovy 24. augusta 2004 v Bruseli predstavili Faerské ostrovy svoj pohotovostný plán pre ochorenia rýb a plány vylovenia rýb pre ryby infikované chorobou infekčnou anémiou lososa a odborníci ES usúdili, že oba dokumenty sú v súlade s predpismi Spoločenstva a sú teda akceptovateľné.
            
         
               (2)
            
            
               Veterinárna podskupina taktiež odporučila zahrnutie Faerských ostrovov do oznamovacieho systému pre ochorenia zvierat ES.
            
         
               (3)
            
            
               Veterinárna podskupina preto odporučila, aby rozhodnutie Spoločného výboru ES – Faerské ostrovy č. 1/2001 (2) bolo príslušne zmenené a doplnené,
            
         ROZHODOL TAKTO:
   Článok 1
   Rozhodnutie Spoločného výboru ES – Faerské ostrovy č. 1/2001 sa mení a dopĺňa takto:
   
               1.
            
            
               V článku 7 sa dopĺňa nový odsek, ktorý znie:
               „3.   Faerské ostrovy vykonajú smernicu Rady 82/894/EHS (3) a stanú sa súčasťou oznamovacieho systému pre ochorenia zvierat (OSOZ). Praktické dojednania zahrnutia Faerských ostrovov sa určia medzi Komisiou a zástupcami Faerských ostrovov.
            
         
               2.
            
            
               Tretí pododsek článku 11 ods. 1 sa nahrádza takto:
               „Faerské ostrovy predložili veterinárnej podskupine pohotovostný plán v súlade s článkom 15 smernice 93/53/EHS. Pohotovostný plán zahŕňa schému vylovenia rýb v súlade s článkom 6 smernice 93/53/EHS. Pohotovostný plán a plán vylovenia rýb predložený v septembri 2004 sú schválené s postupmi očkovania stanovenými v tomto pláne. Neskoršie aktualizácie plánu sa predložia na schválenie Komisii po oznámení členským štátom v Stálom výbore pre potravinový reťazec a zdravie zvierat.“
            
         
               3.
            
            
               V článku 11 sa odsek 2 vypúšťa.
            
         Článok 2
   Toto rozhodnutie nadobúda účinnosť prvým dňom mesiaca nasledujúceho po jeho prijatí.
   
      V Bruseli 8. decembra 2005
      
         
            Za spoločný výbor
         
         Pierre FAUCHERAND
         
         
            predseda
         
      
   
   
      (1)  Ú. v. ES L 305, 30.11.1999, s. 26.
   
      (2)  Ú. v. ES L 46, 16.2.2001, s. 24.
   
      (3)  Ú. v. ES L 378, 31.12.1982, s. 58.“